**שאלון למועמדות.ים לתואר שני במסלול המחקרי לשנה"ל תשפ"ד (2023-2024)**

מועמד.ת יקר.ה,

נשמח להכיר אותך כדי להעריך את התאמתך לתוכנית שלנו (ואת יכולתנו לענות על ציפיותיך).

לצורך כך, נבקשך להשיב על השאלות הבאות בקובץ נפרד.

- יש לציין בראש הקובץ: שם, ת.ז., מס. טלפון, כתובת דואר ו-e-mail.

- את השאלון המלא (כל אחד משני החלקים כקובץ נפרד), קורות החיים, גיליונות הציונים ואישורי הזכאות לתואר ראשון (ותואר שני קודם אם קיים) יש להעלות בקישור המצורף. **אנא צרפו גיליונות ציונים ואישורים פורמליים וחתומים. מסמכים אשר אינם פורמליים וחתומים לא מתקבלים ע"י האוניברסיטה.**

**חלק ראשון – הצהרת כוונות** (נא לענות בהרחבה עד כמה שניתן)

1. כיצד נוצרה התעניינותך בנושא המגדר, ומהם תחומי ההתעניינות שלך בנושא.

 האם למדת קורסים בנושא והאם גם מחוץ ללימודיך (בעבודה, בחוגים, בקריאה עצמית) עסקת

 בתחומים הללו?

1. האם השתתפת בעבודת מחקר? ציין/י מה הייתה תרומתך למחקר (חוקר.ת ראשי.ת, עוזר.ת מחקר וכו').
2. מה ברצונך להשיג מלימודיך לתואר מתקדם במגדר, ומהן תוכניותיך לטווח הארוך?

4. מהי רמת ידיעתך בשפה האנגלית בקריאה ובכתיבה ?

5. האם יש לך רקע בכתיבה אקדמית או מקצועית (כגון: מאמר בכתב עת, כתיבה לעיתון, דו"ח מסכם

 במקום העבודה וכיו"ב).

**חלק שני - רעיון לנושא מחקר**

נסח.י בקצרה (כ-2 עמודים) רעיון למחקר שהיית רוצה לערוך במסגרת לימודיך. זהו רק בגדר רעיון ואיננו מחייב להמשך. בכתיבה יש להתייחס להיבטים הבאים:

(א) נושא המחקר - הסבר על הרציונל ומטרות המחקר

(ב) (אופציונאלי) התייחסות קצרה למחקרים שנעשו בנושא או בתחומים קרובים

(ג) ניסוח שאלת המחקר

(ד) מתודה:

- מאפייני מקרה הבוחן (מיהי קבוצת המחקר, האירוע ההיסטורי או היצירה הנחקרת)

- שיטת איסוף הנתונים (ראיונות, ניתוח תוכן וכו')

- תרומה מחקרית או יישומית משוערת

**תודה על שיתוף הפעולה!**